PRIMĂRIA ORAŞ DETA
COMPARTIMENT CADASTRU ȘI AGRICULTURĂ
Nr. 1293/16 februarie 2021
R A P O R T
               privind stabilirea unor măsuri pentru punerea în valoare a pajiștilor aflate în 
               domeniul privat al orașului Deta.
                   Având în vedere prevederile OUG nr. 34 din 23 aprilie 2013 privind organizarea, administrarea si exploatarea pajiştilor permanente si pentru modificarea si completarea Legii fondului funciar nr. 18/1991, așa cum a fost modificată și completată de Legea nr.44/2018, propun inițierea unui proiect de hotărâre pentru stabilirea unor măsuri în domeniul administrării suprafeței de pajiști din orașul Deta, astfel:

                   Încărcătura minimă de animale pe hectar admisă pe pajiștea orașului Deta se stabilește la valoarea de minim 2,83  UVM/ha.
                   Suprafețele disponibile de pajiști, rezultate după efectuarea verificării respectării încărcăturii de animale/ha/contract în corelare cu suprafeţele utilizate, se vor atribui direct, în baza cererilor crescătorilor de animale, persoane fizice sau juridice având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul localităţii Deta, la prețul de 165 lei/ha. Închirierea se va face în baza contractului cadru de închiriere, anexă la Documentația de închiriere, pe o perioadă de 7 ani, după prezentarea următoarelor acte:

 - dovada înregistrarii în Registrul Naţional al Exploataţiilor, deţinerii exploataţiei pe raza  administrativ teritorială unde se află pajiștea închiriată şi detinerii in proprietate a unei incarcaturi minime de 2,83  UVM/ha – Adeverinta de la medicul veterinar de circumscriptie privind: codul de exploatație, locul exploatației și numărul de animale deținute la data solicitării;

- copie act de identitate CI, BI/Certificat de inregistrare CUI, din care să rezulte că aparţine colectivităţii locale (domiciliul/sediul în oraşul Deta);

- certificat privind plata obligațiilor către bugetul local al orașului Deta din care sa reiasa ca solicitantul nu are obligații restante la bugetul local valabil la data depunerii cererii;

                   Suprafeţele de pajişti rămase nealocate se atribuie prin licitație publică crescătorilor de animale persoane fizice sau juridice având animalele înscrise în Registrul naţional al exploataţiilor,  conform documentației de licitație.
                   Se va aproba Referatul de oportunitate ce va constitui anexa nr.1, Regulamentul procedurii de licitaţie conform anexei nr.2,  Documentaţia de atribuire privind închirierea pajiştilor conform anexei nr.3,  precum și Calendarul procedurii privind închirierea pajiştilor aflate în proprietatea privată a oraşului Deta, conform anexei nr.4.
                   Se va stabili suma minimă de pornire la licitaţie de 165 lei/ha/an și termenul de închiriere a pajiştilor de 7 ani de zile.

                   Propun Comisia de evaluare a ofertelor, în vederea atribuirii contractelor de închiriere a pajiştilor în următoarea componență :

1. D-na Sculean Coralia – Secretarul Oraşului – Preşedinte;

2. D-na. Mândru Mirela – din Aparatul de specialitate al Primarului oraşului Deta – Secretar ;

3. Dl./d-na. ___________________ – Consilier local – Membru ;

4. Dl./d/na _____________________  – Consilier local – Membru ;

5. Dl. Kozma Bela – din Aparatul de specialitate al Primarului oraşului Deta – Membru ;

                   Membrii supleanţi pentru membrii comisiei de evaluare sunt:

1. Dl. Farawi Miriam – din Aparatul de specialitate al Primarului oraşului Deta . 

                   Comisia de soluţionare a contestaţiilor va fi formată din:

1. D-na Vulpe Mihaela – din aparatul de specialitate al Primarului oraşului Deta  –Preşedinte ;

2. Dl. _________________________ – Consilier local – Membru ;

3. Dl. Petrican Mirel – din aparatul de specialitate al Primarului oraşului Deta – Membru.

                   Membrii supleanţi pentru membrii comisiei soluţionare a contestaţiilor sunt :

1. D-na Stanciu Clara – din aparatul de specialitate al Primarului oraşului Deta.
                                                                       Consilier
                                                                      Kozma Bela
